Diari Oficial de la Generalitat Valenciana


Sumari del DOGV 5157, del 19-12-2005 (2005/13422)

ORDE de 5 de desembre de 2005, de la Conselleria de Justícia, Interior i Administracions Públiques, per la qual convoca oposició d'accés al grup D, sector administració general, pel torn de promoció interna, mitjançant la conversió directa de places. Convocatòria 79/04, corresponents a l'oferta d'ocupació pública de l'any 2004, per al personal de l'administració del Consell de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5157

Data del DOGV
:   19-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13137


Data del document
:   05-12-2005

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * concurs administratiu
    * administració regional
    * professió administrativa

ORDE de 5 de desembre de 2005, de la Conselleria de Justícia, Interior i Administracions Públiques, per la qual convoca oposició d'accés al grup D, sector administració general, pel torn de promoció interna, mitjançant la conversió directa de places. Convocatòria 79/04, corresponents a l'oferta d'ocupació pública de l'any 2004, per al personal de l'administració del Consell de la Generalitat Valenciana. [2005/13705]
  
L'article 51 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, addiciona dues noves disposicions transitòries al Text Refós de la Llei de la Funció Pública Valenciana. La disposició transitòria setena disposa que durant la vigència del Plans d'Estabilitat la promoció interna dels funcionaris de carrera, es realitzarà per al sector d'administració general, fonamentalment, pel sistema de conversió directa de places.
  
En conseqüència, es dicta el Decret 51/2004, de 2 d'abril, del Govern Valencià pel qual s'aprova l'Oferta d'Ocupació Públic per a l'any 2004, que comprén un total de 1.640 llocs, (grups A, B, C, D) d'administració general, per a cobrir mitjançant promoció interna per conversió de directa de places llocs.
  
La promoció interna mitjançant la conversió directa de llocs es durà a terme a través de dos procediments o torns, a cadascun dels quals es destinarà la meitat dels llocs oferits. Un d'ells consistirà en la superació d'un curs selectiu, amb avaluació contínua i proves finals, que realitzaran els qui, tenen els requisits legals per a la promoció interna, hagen superat prèviament un concurs de mèrits. L'altre consistirà en la superació d'una oposició, a la qual podran concórrer tots els qui reunisquen els requisits legals per a la promoció interna. Ambdós procediments formen part d'un mateix procés selectiu i els aspirants que els superen prendran possessió en el mateix acte.
  
Esta Conselleria, en exercici de les atribucions previstes en l'article 27.1.g) del text refós de la Llei de Funció Pública, i en el Decret 33/1999, de 9 de març, pel qual s'aprova el Reglament de Selecció i Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública, acorda convocar proves selectives d'accés al grup D, sector administració general, pel torn de promoció interna, mitjançant la conversió directa de places, la qual es regirà pel que establix el Text Refós de la Llei de la Funció Pública Valenciana i la resta de normativa de desplegament i pel que disposen les bases de la convocatòria:
  
Bases de la convocatòria
  
1. Objecte de la convocatòria
  
1.1. La convocatòria té com a objecte la selecció de personal, mitjançant el sistema de curs selectiu, torn de promoció interna per conversió directa de places, per a cobrir 150 llocs de treball del grup D, sector administració general, prèvia participació en un concurs de mèrits.
  
2. Condicions generals dels aspirants
  
Les persones aspirants hauran de reunir, a més de les condicions previstes en l'article 12 de la Llei de la Funció Pública Valenciana, els requisits següents:
  
2.1. Ser funcionari de carrera de l'administració del Govern Valencià del grup E, sector administració general, i haver prestat servicis efectius durant, com a mínim, dos anys com a funcionari de carrera en dit grup i sector, d'acord amb el que preveu l'article 22.1 paràgraf primer de la Llei 30/1984, de 2 d'agost, de Mesures per a la Reforma de la Funció Pública.
  
2.2 Estar en possessió o complides les condicions per a obtindre-ho, abans de l'acabament del termini de presentació de sol·licituds, del graduat escolar, graduat en educació secundària, formació professional I o equivalent. Les equivalències dels títols al·legats hauran de justificar-se per la persona interessada.
  
2.3. Les condicions per a ser admés a les proves, hauran de reunir-se en el moment d'acabament del termini de presentació de sol·licituds i mantindre's durant tot el procés selectiu, fins al moment de la presa de possessió.
  
3. Sol·licituds
  
Els qui vulguen prendre part en estes proves selectives hauran d'omplir la sol·licitud que figura com a model en l'annex II i que els serà facilitada a les oficines públiques que es relacionen en l'annex III i en la direcció d'internet Http://www.cjap.gva.es (apartat: Direcció General d'Administració Autonòmica, Oferta 2004)
  
4. Presentació de sol·licituds
  
4.1. Els aspirants queden vinculats a les dades que hagen fet constar en les seues sol·licituds, podent únicament demandar la seua modificació mitjançant escrit motivat, dins del termini establit en la base 4.3 per a la presentació de sol·licituds.
  
2 Les sol·licituds seran dirigides a la Direcció General d'Administració Autonòmica.
  
Amb la sol·licitud es presentaran els documents acreditatius dels mèrits previstos en l'annex I que no figuren en el Registre de Personal de la Direcció General d'Administració Autonòmica.
  
Si els mèrits que s'al·leguen ja constaren en el registre de personal de la Generalitat Valenciana, únicament caldrà citar-los en la sol·licitud, sense aportar els documents corresponents.
  
Els mèrits al·legats pels participants hauran d'haver sigut obtinguts o computats fins a la data d'acabament del termini de presentació d'instàncies.
  
Només seran valorats els mèrits que els aspirants al·leguen en la sol·licitud.
  
4.3. El termini per a la presentació de sol·licituds serà de vint dies hàbils, comptats a partir de l'endemà de la publicació de la convocatòria en el Diari Oficial de la Generalitat Valenciana.
  
Les sol·licituds seran presentades per les persones interessades a les oficines públiques que figuren relacionades en l'annex III.
  
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
  
5. Admissió dels aspirants
  
5.1 Acabat el termini de presentació de sol·licituds, prèvia verificació dels requisits de la convocatòria, l'òrgan convocant dictarà una resolució, la qual serà publicada en el Diari Oficial de la Generalitat Valenciana, que contindrà la relació provisional d'admesos i exclosos.
  
5.2. Les persones aspirants, en el cas d'errada o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir de l'endemà al de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Publiques i del Procediment Administratiu Comú.
  
En tot cas, a fi d'evitar errades i, en el supòsit de produir-se, possibilitar la seua esmena en temps i forma, els aspirants comprovaran fefaentment no només que no figuren arreplegats en la relació provisional d'exclosos sinó, a més, que els seus noms i dades consten correctament en les pertinent relació d'admesos.
  
3. Transcorregut el termini anterior, vistes les al·legacions i esmenats els defectes, si s'escau, es dictarà una resolució elevant a definitiva la llista d'admesos i exclosos, la qual serà publicada en el Diari Oficial de la Generalitat Valenciana.
  
6. Concurs de mèrits
  
Els mèrits, degudament acreditats o declarats pels aspirants, seran valorats pel Tribunal d'acord amb el barem previst en l'annex I de la convocatòria.
  
7. Puntuació final del concurs de mèrits i llista definitiva d'aspirants admesos al curs selectiu
  
7.1 La puntuació final del concurs de mèrits al·legats pels aspirants, vindrà determinada per la suma de les puntuacions obtingudes en cadascun dels apartats del barem de l'annex I i es publicarà abans de la realització de l'exercici de l'oposició de la convocatòria 78/04.
  
7.2 A fi d'evitar que un mateix aspirant poguera obtindre plaça pel sistema d'oposició i pel sistema del curs selectiu, el Tribunal de la present convocatòria no procedirà a publicar la relació definitiva d'aspirants admesos al curs selectiu fins que s'haja fet pública la relació definitiva d'aspirants aprovats de l'oposició de la convocatòria 78/04.
  
7.3 La llista dels 150 aspirants que realitzaran el curs selectiu s'elaborarà de la manera següent:
  
El Tribunal configurarà una relació, excloent a aquells aspirants que hagen obtingut plaça mitjançant el procediment d'oposició de la convocatòria 72/04, ordenada per puntuació de major a menor.
  
Esta relació s'interromprà quan el nombre d'inclosos coincidisca amb el nombre de llocs de treball convocats en la base 1.1. Esta llista constituirà la llista definitiva d'aspirants admesos al curs selectiu.
  
En cas d'empat entre aspirants inclosos en la relació, este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats en l'annex I, i en cas de persistir l'empat este es dirimirà per orde alfabètic del primer cognom dels aspirants empatats iniciant-se l'esmentat orde per la lletra ?P?, conforme al resultat del sorteig celebrat el dia 7 d'abril de 2005 (DOGV, núm. 4.984, de 13 d'abril de 2005).
  
En cap cas el Tribunal no podrà declarar que poden participar en el curs selectiu un nombre d'aspirants superior al de llocs de treball convocats.
  
8. Desplegament del curs selectiu
  
8.1. Els aspirants a què fa referència la base 7.3 seran convocats a la realització del curs selectiu, mitjançant una resolució de la Direcció General d'Administració Autonòmica, on es determinara el calendari, règim horari i lloc o llocs de celebració del curs, que serà impartit per l'IVAP.
  
La duració del curs selectiu serà de 50 hores i tractarà sobre les matèries, arreplegues en l'annex IV.
  
2. Decauran en el seu dret els que no participen de fet en el curs, o en alguna de les proves del procés d'avaluació continuada o de les proves finals, o bé no assistisquen a un mínim del 90% de les hores lectives. Tot això excepte causa justificada, al·legada i acreditada davant del Tribunal de selecció de la present convocatòria.
  
8.3 Avaluació del curs selectiu.
  
L'avaluació continuada es realitzarà durant el desplegament del curs pel professorat, el qual qualificarà cada aspirant entre 0 i 5 punts per cadascun dels apartats en què es dividix el temari de l'annex IV. El professorat entregarà les qualificacions a l'IVAP, que les posarà a disposició del Tribunal.
  
8.4 Prova final del curs selectiu.
  
Acabat el curs selectiu es realitzarà una prova final davant del Tribunal de Selecció sobre el contingut del temari de les matèries impartides en el curs, que es detallen en l'annex IV de la present convocatòria.
  
La presentació a la prova final del curs selectiu és requisit indispensable per a la superació del procés selectiu.
  
La prova final serà qualificada de 0 a 5 punts.
  
8.5 Qualificació final del curs selectiu.
  
La puntuació final del curs selectiu s'obtindrà sumant la mitjana de les puntuacions obtingudes en cada un dels apartats del temari en les avaluacions continuades i la puntuació obtinguda en la prova final, i caldrà obtindre una puntuació mínima de 5 punts per a superar el curs selectiu.
  
A continuació es configurarà una llista ordenada per puntuació de major a menor, la qual contindrà els opositors que han superat el curs selectiu i que constituirà la llista definitiva d'aprovats.
  
Els casos d'empat que es produïsquen es dirimiran per la major puntuació obtinguda en la prova final, de persistir l'empat, per la major qualificació en la mitjana de l'avaluació continuada i de persistir l'empat, per l'orde alfabètic del primer cognom dels aspirants empatats, iniciant-se l'esmentat orde per la lletra ?P?, conforme al resultat del sorteig celebrat el dia 7 d'abril de 2005 (DOGV, núm.4.984, de 13 d'abril de 2005).
  
9. Publicitat de les llistes
  
9.1 En acabar la baremació del concurs de mèrits, el Tribunal de Selecció publicarà a les seus de la Conselleria de Justícia, Interior i Administracions Públiques d'Alacant, Castelló i València, i en la pàgina web de la Direcció General d'Administració Autonòmica: http://www.gva.es (apartat informació per conselleries, Justícia, Interior i Administracions Públiques) la llista provisional d'aspirants amb la puntuació obtinguda en el concurs de mèrits, desglossada en els distints apartats del barem, concedint-los un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
9.2. Resoltes les possibles al·legacions i esmenes, i prèviament a la publicació de la llista definitiva d'admesos i exclosos a la realització de les proves de la convocatòria 72/04, el Tribunal, mitjançant un acord, publicarà a les seus de la Conselleria de Justícia, Interior i Administracions Públiques d'Alacant, Castelló i València, i a la pàgina web de la Direcció General d'Administració Autonòmica: http://www.gva.es (apartat informació per conselleries, Justícia, Interior i Administracions Públiques) la relació definitiva d'aspirants que han participat en el concurs de mèrits per orde de puntuació, desglossada en els distints apartats del barem.
  
9.3. El Tribunal mitjançant un acord, i una vegada publicada la llista definitiva d'aprovats prevista en la base 8.4 de la Convocatòria 72/04, farà pública en les seus de la Conselleria de Justícia, Interior i Administracions Públiques d'Alacant, Castelló i València, i en la pàgina web de la Direcció General d'Administració Autonòmica: http://www.gva.es (apartat informació per conselleries), la relació definitiva d'aspirants admesos en el curs selectiu a què es referix la base 7.3 i que realitzaran el curs selectiu.
  
4. Acabat el curs selectiu, el Tribunal de selecció publicarà, en el lloc de realització del curs i en les seus de la Conselleria de Justícia, Interior i Administracions Públiques d'Alacant, Castelló i València, i a la pàgina web de la Direcció General d'Administració autonòmica: http://www.gva.es (apartat informació per conselleries, Justícia, Interior i Administracions Públiques) la relació definitiva d'aspirants aprovats per orde de puntuació, a què fa referència la base 8.5 de la convocatòria.
  
En cap cas el Tribunal no podrà declarar que han superat el curs selectiu un número superior al de llocs de treball convocats.
  
10. Presentació de documents
  
10.1 El Tribunal de Selecció elevarà al conseller de Justícia, Interior i Administracions Públiques, per a la publicació en el Diari Oficial de la Generalitat Valenciana, la relació definitiva d'aspirants aprovats, per orde de puntuació.
  
10.2 En el termini de 20 dies hàbils comptats des del següent al de la publicació en el Diari Oficial de la Generalitat Valenciana de la relació a què es referix la base 9.4, els aspirants proposats hauran de presentar davant de la Direcció General d'Administració Autonòmica, fotocòpia compulsada del títol acadèmic exigible d'acord amb la base 2.2.
  
10.3 La falta de presentació de la documentació, dins del termini indicat, excepte els casos de força major, la presentació de documents dels quals es desprenga el no compliment de les condicions generals de la convocatòria o els supòsits de falsedat en la declaració, produirà la invalidesa de les actuacions de l'aspirant i, amb respecte d'este, la nul·litat subsegüent dels actes del Tribunal, sense perjuí de les responsabilitats en què haja pogut incórrer.
  
11. Nomenament de funcionaris
  
11.1. Transcorregut el termini de presentació de la documentació el conseller de Justícia, Interior i Administracions Públiques, dictarà una resolució, la qual serà publicada en el Diari Oficial de la Generalitat Valenciana, i procedirà al nomenament com a funcionaris de carrera del grup D, sector administració general, dels aprovats a què fa referència la base 9.4. El nomenament dels aspirants que superen el procediment del curs selectiu es durà a terme simultàniament amb els aspirants que superen la convocatòria 72/04 pel procediment d'oposició.
  
11.2 Els aspirants aprovats que siguen titulars amb destinació definitiva d'un lloc de treball seran nomenats en els mateixos llocs dels quals siguen titulars.
  
Si la denominació del lloc és de ?subaltern/a- serà classificat per la Direcció General d'Administració Autonòmica, sense que calga cap proposta a este efecte, sota la denominació ?auxiliar de servicis?, grup D, sector d'administració general, nivell de complement de destinació 12 i complement específic E005 o E015 segons la dedicació horària. Els llocs classificats amb un complement específic superior al E015, mantindran el que tingueren assignat en la classificació en el moment del nomenament, amb les funcions següents: de carrera que ocupen llocs de caràcter
  
- Manejar equips i ferramentes ofimàtiques, així com fotocopiadores i altres màquines anàlogues.
  
- Classificació i arxiu de documents i correspondència, així com executar i fer el seguiment de les tasques i procediments administratius de tràmit.
  
- Traslladar documents i objectes no pesats.
  
- Controlar els accessos als edificis i dependències i atenció al públic, així com obrir i tancar els centres i edificis, amb les seues tasques inherents, si s'escau, sempre que les necessitats organitzatives i de personal ho requerisquen, d'acord amb les instruccions dels responsables.
  
- Qualsevol altra funció accessòria a estes que implique nivells de coneixements, habilitat i esforç semblant en relació amb el contingut del lloc.
  
11.3 No obstant això, els titulars de llocs amb denominació ?subaltern resident?, subaltern supervisor, vigilant i aquells funcionaris de carrera que ocupen llocs de caràcter laboral, igual que els que no siguen titulars amb destinació definitiva d'un lloc de treball, hauran de participar prèviament en el concurs de provisió de llocs adscrits al grup D d'administració General que a l'efecte es convoque, i seran nomenats en els llocs que obtinguen.
  
En cas d'empat entre aspirants inclosos en ambdós relacions, este es dirimirà, en primer lloc, per la major antiguitat reconeguda en el Registre de Personal de la Direcció General d'Administració Autonòmica, de persistir l'empat, pel major grau consolidat i de persistir l'empat, per orde alfabètic del primer cognom dels aspirants empatats iniciant-se l'esmentat orde per la lletra ?P?, conforme al resultat del sorteig celebrat el dia 7 d'abril de 2005 (DOGV, núm. 4.984, de 13 d'abril de 2005).
  
11.4. Quan les necessitats del servici ho requerisquen, els llocs de treball podran ser adscrits a altres unitats de la Conselleria o organisme, dins del mateix municipi, si es tracta de capitals de província, o dins de la mateixa província, en la resta de municipis.
  
A l'efecte, i amb independència de les classificacions previstes en l'apartat 11.2, el centre directiu competent en matèria de personal de cada Conselleria o organisme, formularà l'oportuna proposta, motivada, a la Direcció General d'Administració Autonòmica, d'iniciació del procediment de classificació dels llocs de treball afectats, en les que seran oïdes els titulars. El canvi d'adscripció dels llocs de treball no donarà dret al seu titular a cap indemnització per tal concepte.
  
11.5. Els que accedisquen al grup D, sector administració general mitjançant el sistema que s'establix en la present convocatòria no es diferenciaran de la resta de funcionaris del grup i sector respecte a les seues obligacions i drets, inclosos els de promoció interna i mobilitat.
  
12. Tribunals
  
12.1. El Tribunal de Selecció de la convocatòria, estarà compost per set membres, funcionaris de carrera, i s'han de designar el mateix nombre de suplents, i tindrà la composició següent: president/a, secretari/a i cinc vocals, dels quals un podrà ser proposat per les organitzacions sindicals de conformitat amb l'article 8 del Decret 33/1999 de 9 de març i la Llei 9/1987 de 12 de juny.
  
12.2. La relació nominal dels membres del Tribunal serà publicada amb una antelació mínima d'un mes a la data de començament de la prova, mitjançant una resolució del conseller de Justícia, Interior i Administracions Públiques, la qual serà publicada en el Diari Oficial de la Generalitat Valenciana, una vegada hagen sigut publicades les llistes provisionals d'admesos i exclosos.
  
12.3. El Tribunal, per a la realització de les proves podrà designar els col·laboradors, ajudants i assessors especialistes que estime oportuns.
  
12.4. Correspon al tribunal les funcions relatives a la determinació concreta del contingut de les proves i a la qualificació dels aspirants, tant en la fase de l'oposició com en la fase del concurs, així com, en general, l'adopció de totes les mesures que calguen per a la correcta realització de les proves selectives.
  
Si en qualsevol moment del procés arriba a coneixement del tribunal que algun dels aspirants no té la totalitat dels requisits exigits, haurà de requerir-li l'acreditació dels requisits. Si els requisits en qüestió no foren acreditats en el termini de deu dies hàbils següents a la notificació del requeriment, el tribunal realitzarà proposta d'exclusió i indicarà les inexactituds o falsedats formulades per l'aspirant a l'òrgan convocant, el qual, fetes les verificacions oportunes, dictarà una resolució motivada excloent a l'aspirant del procés selectiu.
  
12.5 Els membres del Tribunal, així com els assessors, hauran d'abstindre's i podran ser recusats per les persones interessades quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstindre's aquells que hagen realitzat tasques de preparació d'aspirants en els cinc anys anteriors a la publicació d'esta Convocatòria.
  
12.6 A l'efecte de comunicacions i de qualssevol altra incidència el Tribunal tindrà la seu a la Direcció General d'Administració Autonòmica, (C/ Miquelet núm. 5, 46563 València).
  
12.7 El Tribunal, a l'efecte de gratificacions i indemnitzacions, es regirà pel que disposa el Decret 24/1997 d'11 de febrer, del Consell de la Generalitat Valenciana, i Orde de 23 de juliol de 1998 (DOGV de 15-9-98) de desplegament, sobre indemnitzacions per raons del servici.
  
12.8 El funcionament del Tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de normativa vigent.
  
13. Recursos
  
13.1. La present convocatòria, les bases i tots els actes administratius que siguen dictats en el seu desplegament, excepte les actuacions del Tribunal, podran ser impugnats per les persones interessades mitjançant la interposició del recurs contenciós administratiu en el termini de dos mesos comptats des de l'endemà de la publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la publicació, o qualsevol altre recurs que estime procedent per a la defensa dels seus interessos.
  
13.2. Contra els actes del Tribunal podrà interposar-se recurs d'alçada davant de l'Hble. Sr. conseller de Justícia, Interior i Administracions Públiques en el termini d'un mes, a partir de l'endemà al de la publicació del corresponent acord del Tribunal.
  
València, 5 de desembre de 2005
  
El conseller de Justícia, Interior i Administracions Públiques,
  
MIGUEL PERALTA VIÑES
  
ANNEX I
  
BAREM CONCURS DE MÈRITS
  
1). Antiguitat:
  
La puntuació màxima a obtindre en este apartat serà de 15 punts.
  
Es valorarà 0.03 punts per cada mes complet de servicis en actiu en les distintes administracions públiques, a excepció dels servicis prestats en el grup E, sector administració general que seran valorats a raó de 0.05 punts. A l'efectes també es computaran els servicis reconeguts com a personal interí o laboral a l'empara del que disposa la Llei 70/1978, de 26 de desembre, de reconeixement dels servicis previs en l'administració pública.
  
2) Grau:
  
El grau personal consolidat pels aspirants es valorarà, fins a un màxim de 2 punts, en la forma següent:
  
- Per grau personal consolidat inferior al nivell mínim al del grup que s'aspira: 1 punt.
  
- Per grau personal consolidat igual o superior al nivell mínim del grup a què s'accedix: 2 punts.
  
3) Titulació acadèmica:
  
Per la possessió de títols acadèmics oficials superiors a l'exigit en la convocatòria per a pertànyer al grup D, a raó d'1.5 punts per títol, fins a un màxim de 3 punts.
  
4) Cursos de formació:
  
Fins a un màxim de 3 punts
  
Es valoraran els cursos de formació i perfeccionament, el contingut dels quals estiga relacionat amb les funcions de les places que es convoquen, de duració igual o superior a 15 hores, que hagen sigut cursats per la persona interessada i que hagen sigut convocats o homologats per qualsevol centre o organisme públic de formació d'empleats públics, fins a un màxim de 3 punts, d'acord amb l'escala següent:
  
De 100 o més hores: 2,00 punts
  
De 75 o més hores: 1,50 punts
  
De 50 o més hores: 1,00 punts
  
De 25 o més hores: 0,50 punts
  
De 15 o més hores, 0,20 punts
  
En cap cas no es puntuaran en els subapartats 3) i 4) del present barem, els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del plans d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
5) Valencià:
  
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:
  
- Coneixement oral: 0,75 punts
  
- Grau elemental: 1,00 punts
  
- Grau mitjà: 2,00 punts
  
- Grau superior: 3,00 punts
  
La valoració del coneixement del valencià s'efectuarà puntuant exclusivament el nivell més alt obtingut.
  
6) Idiomes comunitaris:
  
Es puntuarà fins a un màxim de 2 punts, a raó de 0,40 punts per curs o la seua equivalència si es tracta de cicles, corresponent a títol expedit per la universitat o escola oficial d'idiomes.
  
ANNEX III
  
(Oficines públiques)
  
ALACANT
  
Direcció Territorial de la Conselleria de Justícia, Interior i Administracions Públiques
  
Rambla de Méndez Núñez, 41, 3a planta, 03275 ALACANT
  
Telèfon 052054580 FAX 700903708
  
Telèfon PROP 012 (975618258 per a telefonades des de fora de la Comunitat Valenciana)
  
CASTELLÓ
  
Direcció Territorial de la Conselleria de Justícia, Interior i Administracions Públiques.
  
Carrer Major núm. 78, 12672 CASTELLÓ
  
Telèfon 750893476 FAX 795620683
  
Telèfon PROP 012 (430107167 per a telefonades des de fora de la Comunitat Valenciana)
  
VALÈNCIA
  
Conselleria de Justícia, Interior i Administracions Públiques
  
Oficina PROP
  
C/ Historiador Chabàs núm. 2, 46860 VALÈNCIA
  
Telèfon PROP 012 (121439240 per a telefonades des de fora de la Comunitat Valenciana)
  
Descàrrega del model d'instància per internet.
  
Http://www.cjap.Gva.es (apartat: Direcció General d'Administració Autonòmica, Oferta 2004)
  
OFICINES PROP
  
ALACANT
  
Benidorm Racó de Loix. Av. Joan Fuster Zaragozá, 1 - 03561 Benidorm
  
Benidorm La Cala. C/ Juan Antonio Baldoví - 03650 Benidorm
  
Benidorm Foietes-Colònia de Madrid. Av. Beniardà, 61 € 03900 Benidorm
  
Benidorm Alfredo Corral-Maravall. Av. Ametlers, 42 € 03632 Benidorm
  
Benidorm Els Tolls-Salt de l'Aigua. Av. Andalusia, 8 - 03203 Benidorm
  
Busquereta-Alacant. C/ Churruca, 29 € 03342 Alacant
  
CASTELLÓ
  
Germans Bou - Castelló. Av. Germans Bou, 47 € 12189 Castelló
  
Avinguda del Mar - Castelló. Av. del Mar, 16 € 12067 Castelló
  
Casa dels Caragols - Castelló. C. Major, 78 €12567 Castelló
  
Vila-real. C. Joan Fuster, 28 € 12589 Vila-real
  
Vinaròs. C. Sant Joaquim, 14 € 12373
  
VALÈNCIA
  
Gregori Gea I. C. Gregorio Gea, 27 € 46935
  
Gregori Gea II C. Gregorio Gea, 14 € 46760 València
  
Colón - València. C. Colón, 80 € 46405 València
  
Xàtiva. Av. Selgas, 3 - 46027 Xàtiva
  
Requena. Av. Raval, 9 - 46337 Requena
  
Ontinyent. Pl. Mestre Ferrero, 22 € 46521 Ontinyent
  
Sagunt. Camí Reial, 97 € 46963 Sagunt
  
Port de Sagunt. Pl. Ramón de la sota, s/n (Edifici Rotonda) - 46966 Sagunt
  
ANNEX IV
  
I. Dret Administratiu
  
1. Fonts del dret administratiu: La Constitució. Lleis orgàniques. Lleis ordinàries. Disposicions normatives amb força de llei. El reglament: Concepte, naturalesa i classes. Limites de la potestat reglamentària.
  
2. L'acte administratiu: concepte, classes i elements. La motivació i la notificació. Eficàcia i validesa dels actes administratius. Nul·litat i anul·labilitat. Revisió dels actes en via administrativa: recursos administratius. Concepte i classes.
  
3. El procediment administratiu: concepte i importància. La Llei de Règim Jurídic de les Administracions Públiques i Procediment Administratiu Comú. Contingut i àmbit d'aplicació. Iniciació, ordenació, instrucció i terminació del procediment administratiu.
  
4. Òrgans col·legiats: funcionament de reunions, el president, el secretari, les actes i la resta de normes pràctiques de la seua actuació. Abstenció i recusació.
  
5. Els contractes administratius: Concepte i classes. Estudi dels seus elements. El seu compliment. La revisió de preus i altres alteracions contractuals. Incompliment dels contractes administratius.
  
II. Gestió econòmica i administrativa.
  
6. El pressupost: concepte i classes. El pressupost de la Generalitat Valenciana. Característiques i estructura. Els crèdits pressupostaris. Despeses plurianuals. Anul·lació de romanents. Incorporació de crèdits. Crèdits extraordinaris. Bestretes de tresoreria. Crèdits ampliables. Transferències de crèdits.
  
7. Ordenació de la despesa i ordenació del pagament: òrgans competents, fases del procediment i documents comptables que intervenen. Liquidació i tancament d'exercici. Control de la despesa pública: classes. Especial referència al control de legalitat. La Sindicatura de Comptes de la Generalitat Valenciana.
  
8. Despeses per a la compra de béns i servicis. Despeses de transferències: corrents i de capital. Despeses d'inversió. Pagaments: concepte i classificació. Pagaments per obligacions pressupostàries. Bestretes de caixa fixa. Pagaments ?en ferm- i - a justificar?. Justificació de lliuraments.
  
III. Administració de recursos humans
  
9. La Llei de Funció Pública Valenciana: El personal al servici de l'administració pública, classes. Adquisició i pèrdua de la condició de funcionari. Situacions administratives. Accés, promoció i carrera administrativa. Provisió dels llocs de treball.
  
10. Drets i deures dels funcionaris públics. Retribucions i indemnitzacions. Incompatibilitats. Règim disciplinari.
  
11. La llibertat sindical i els òrgans de representació del personal funcionari de la Generalitat Valenciana. La negociació de les condicions de treball del personal funcionari. La Llei de Prevenció de Riscos Laborals.
  
IV. Informàtica